stanford-oval/wikipedia huggingface dataset:
סנפרו
מקורות לחייו

המקורות ההיסטוריים מתקופתו של סנפרו הם מועטים ויתרה מזאת חלקם גם כוללים רישומים שסותרים אחד את השני. המקור הנסמך ביותר מתקופתו של סנפרו היא אבן פלרמו. תקופת שלטונו והשנים בהן הוא שלט ידועים לפי רישומי האבן אך הנסיבות שהביאו לעלייתו של סנפרו לשלטון נותרו בספק. הערכה אחת טוענת כי היה למעשה בנו של הפרעה חוני מהשושלת השלישית. הערכה נוספת טוענת כי היה יועץ ב השפעה בחצר המלוכה של חוני והוכתר לפרעה לאחר מותו מכיוון שנישא לבתו.
ראו גם

השושלת הרביעית
ח'ופו
הפירמידות במצרים
פרעה
הערות שוליים

↑  Biographics, השושלת הרביעית של מצרים: דור בוני הפירמידות., באתר יוטיוב
| --- | --- |
בקרת זהויות :  NLI: 987007456911205171  GND: 122482956  ISNI: 0000 0000 8234 1386  LCCN: n86127181  VIAF: 53177422   WorldCat (עם VIAF): 53177422 
קטגוריה:אישים שחיו באלף ה-3 לפנה"ס
קטגוריה:פרעוני מצרים
קטגוריה:מצרים העתיקה
קטגוריה:מצרים: היסטוריה
פול גיידל

| --- | --- |
אין תמונה חופשית
 לידה:  21 באפריל 1894 הרטפורד, ארצות הברית 
 פטירה:  1 במאי 1987 (בגיל 93) מחוז דאצ'ס, ארצות הברית 
 מדינה:  ארצות הברית 
 מקום מגורים:  ניו יורק 
 
פול גיידל (באנגלית: Paul Geidel;‏ 21 באפריל 1894 – 1 במאי 1987) היה אסיר אמריקאי, אשר ריצה את המאסר הארוך ביותר בהיסטוריה שהסתיים בשחרור מוקדם.
ילדות ונעורים ומקרה הרצח

גיידל נולד בהרטפורד, קונטיקט לאבא אלכוהוליסט אשר מת כשהיה ילד, וברוב שנות נעוריו נמצא גיידל בבית יתומים. הוא נטש את הלימודים בגיל 14 והתחיל לעבוד בעבודות מזדמנות בבתי מלון בהטפורד וניו יורק סיטי.
ביולי 1911, בגיל 17, החליט לשדוד סוכן מניות עשיר בן 73 בשם ויליאם ג'קסון, שהתארח במלון בניו יורק בו גיידל עבד כנער משרת. גיידל חמק לחדרו וחנק אותו למוות בעזרת סמרטוט מלא בכלורופורם. הוא נמלט עם דולרים בודדים בלבד, ונעצר יומיים לאחר האירוע. זמן קצר לאחר מכן, חבר המושבעים הרשיע אותו ברצח מדרגה שנייה, והוא נשלח ל-20 שנים עד מאסר עולם.
מאסר

גיידל החל את ריצוי עונשו בכלא סינג סינג. כ-8 שנים לאחר מכן סבל מהתמוטטות עצבים, ואילו בשנת 1926 הוא אובחן כלא שפוי, והועבר אל "Dannemora State Hospital for the Criminal Insane". עונשו קוצר בעקבות התנהגות טובה והוא היה מועמד לשחרור מוקדם בשנת 1931, אומנם מסיבות שאינן ידועות החלטה זו נהפכה על כנה וגיידל נשאר במקום זה עד שנת 1972. בהמשך הוא הועבר ל-"Fishkill Correctional Facility".
עם השנים, גיידל עבר ליחידה שנועדה לאסירים זקנים שהייתה יותר פנימייה מאשר בית כלא. במהלך שהותו בכלא, הוא פיתח קשר וקרבה עם פקידי המקום, וחלקם אף לקחו אותו למשחק בייסבול או ליציאה אחרת. לגיידל הובטח שחרור בשנת 1974 בעודו בן 80, אך הוא סירב ולא רצה לעזוב. לאחר שבילה כמעט את כל חייו (63 שנים) בכלא, וכיוון שלא הייתה לו משפחה או סיבה לעזוב, הוא האמין שלא יצליח להסתגל לחיים חדשים ולהתרגל אליהם. הוא בחר מרצונו להישאר בכלא, ויצא אחרי כמעט 6 שנים, ב-1980.
שחרור

במאי 1980 עזב גיידל את בית הכלא כשהוא בן 86, לאחר שריצה את המאסר הארוך ביותר שנגמר בשחרור בהיסטוריית ארצות הברית: 68 שנים ו-245 ימים. על כך, הוא נכנס לספר השיאים של גינס.
גיידל ביקש להימנע מחשיפה לתקשורת בעת שחרורו, ואת שארית חייו בילה בבית אבות במחוז דאצ'ס שבמדינת ניו יורק, שם נפטר בגיל 93.
הערות שוליים

↑  The world's longest prison sentences... and the woman ordered to spend 141,078 years in jail, באתר האינדפנדנט, 11 באפריל 2016
↑  10 Oldest Prisoners in the World באתר oldest.org
↑  Geidel On Trial For Killing Broker, בניו יורק טיימס, 22 באוגוסט 1911
פוסטפלדוואר

| --- | --- |
סמל פוסטפלדווארסמל פוסטפלדוואר
 מדינה:  הונגריה הונגריה
 חבל:  המישור הגדול הדרומי
 מחוז:  בקש בקש
 נפה:  נפת אורושהאזה
 שטח:  57.15 קמ"ר
 אוכלוסייה:  ‏
  ‑ בכפר:  1,419 (1 בינואר 2021)
 קואורדינטות:  46°32′00″N 20°48′00″E﻿ / ﻿46.533333°N 20.8°E﻿ / 46.533333; 20.8 
 אזור זמן:  UTC +1
 https://www.pusztafoldvar.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.פוסטפלדוואר(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.פוסטפלדוואר  he tabBackground:;tabBorder:#aaa;defaultTab:0;
 
פוסטפלדוואר (בהונגרית: Pusztaföldvár) הוא כפר גדול בנפת אורושהאזה שבמחוז בקש בדרום מזרח הונגריה. עד לשואה הייתה בו קהילה יהודית קטנה.
כמו יישובים רבים באירופה גם מספר התושבים בפוסטפלדוואר נמצא בירידה. בשנת 1990 חיו בכפר 2,075 תושבים, ובשנת 2021 רק 1,419 תושבים.
יהודי פוסטפלדוואר

יהודים ישבו בפוסטפלדוואר במאה ה-19 ובשנת 1944 נרצחו בשואת יהודי הונגריה.
| שנה | מספר היהודים בכפר | כלל האוכלוסייה |
| --- | --- | --- |
| 1880 | 18 | 1,692 |
| 1910 | 11 |  |
| 1920 | 4 |  |
| 1930 | 2 |  |
| 1941 | 3 | 3,395 |
הערות שוליים

↑  נתוני הכפר באתר הלמ"ס ההונגרי
↑  תיעוד יהודי פוסטפלדוואר שנרצחו בשואה
↑  מפקדי האוכלוסין של יהודי הונגריה, 1993
| יישובים במחוז בקש |
| --- | --- | --- |
| ערי המחוז | בקשצ'בה  |  |
| ערים |  בטוניה •  בקש •  • צ'ורוואש •  דוואוואניה •  אלק •  פיזשדיארמט •  גיומנדרד •  גיולה •  קונדורוש •  קרשלדאן •  מדגיישג'האזה •  מזברן •  מזהגייש •  מזקובאצ'האזה •  אורושהאזה •  שרקד •  סרווש •  סגהאלום •  טוטקומלוש •  אויקיגיוש •  וסטה |  |
| כפרים | בקשסנטאנדראש • צ'בסבדי • דובוז • גרנדאש • קטשופרון • סבדקיגיוש • טלקגרנדאש • דומבג'האז • קוורמש • אלמאשקמראש • דומבירטוש • קספר • קישדומבג'האז • קונאגוטה • מגיארבאנהגייש • מגיארדומבג'האז • מדגיישבודזאש • נג'באנהגייש • נג'קמראש • פוסטאוטלקה • וגג'האזה • צ'אדסאלאש • אצ'גפלבה • הוניה • בלמגייר • קמוט • קרשטרצ'ה • טרהוש • מורון • קרשויפלו • קרטססיגט • בוצ'ה • קטגיהאזה • לוקשהאזה • אורמניקוט • קרדוש • צ'בצ'וד • בקשאמשון • צ'נאדאפאצה • גאדורוש • קרדושקוט • נג'סנאש • פוסטפלדוואר • ביהראוגרה • גסט • קרשנג'הרשאן • קטגיאן • מהקרק • מזגיאן • שרקדקרסטור • אויסלונטה • ז'דאן |  |
| יישובים בנפת אורושהאזה |
| --- | --- | --- |
| יישובים | אורושהאזה • טוטקומלוש • בקשאמשון • צ'נאדאפאצה • גאדורוש • קרדושקוט • נג'סנאש • פוסטפלדוואר |  |
| --- | --- |
בקרת זהויות :  NLI: 987007535403205171  LCCN: n95006690  VIAF: 137363148   WorldCat (עם VIAF): 137363148
עיצור הברתי

עיצור הברתי בתחום הפונולוגיה, הוא עיצור המשמש כגרעין הברה, במקום תנועה. רק עיצורים סונורנטיים יכולים לשמש כעיצורים הברתיים, בגלל הדמיון האקוסטי בינם ובין תנועות.
על פי רוב, גרעין ההברה (הנושא את הטעם או את הטון) הוא תנועה, אך יש שפות (למשל, אנגלית) שבהן גם עיצורים מסוימים יכולים לשמש גרעין הברה. בדרך כלל מדובר בעיצורים סונורנטיים: l, r, n. למשל, בהגייה האנגלית של המילה bottle, אין תנועה בהברה השנייה, והעיצור /l/ משמש כגרעין ההברה.
מפורסם משפט שובר השיניים הצ'כי Strč prst skrz krk, בו כל גרעיני ההברות הם עיצורים הברתיים ואין בו אף תנועה.
ראו גם

הלחנה סילאבית
| --- | --- |
בקרת זהויות :  GND: 4243055-0 
ערך זה הוא קצרמרבנושא בלשנות. אתם מוזמנים לתרום לוויקיפדיה ו.
פול גרנץ'

| --- | --- |

 לידה:  4 באפריל 1998 (בן 26) מדריד, ספרד
 שם במה:  Pol Granch 
 שם לידה:  פול גרנדיין
 סוגה מועדפת:  פופ רוק
 מדינה:  ספרד
 תקופת הפעילות:  מ-2018
 עיסוק:  שחקן • זמר
 פרסים והוקרה:  Premios Odeón 
 https://www.polgranchmusic.com/
 פרופיל ב-IMDb
 
פול גרנדיין (בספרדית: Pablo Grandjean; נולד ב-4 באפריל 1998) הוא שחקן וזמר ספרדי-צרפתי, אשר זכה להצלחה עולמית בזכות השתתפותו בסדרה "אליטה". בשנת 2020 הוציא את אלבום הבכורה שלו, Tengo que calmarme, מתוכו יצא הסינגל "Te Quiodio" שקיבל את תואר הזהב, על ידי איגוד תעשיית ההקלטות הספרדי.
קריירה

בשנת 2018 הוא השתתף בתוכנית הטלוויזיה הספרדית "The X Factor" והיה לאחד הפייבוריטים מהאודישן הראשון. לאורך כל התחרות הוא חבר לקבוצה של לאורה פאוזיני וביצע שירים כמו "El sitio de mi recreo" של אנטוניו וגה, "Pausa" של איזאל ו-"La quiero a morir" של פרנסיס קברל. בגמר העונה, זכה גרנץ.
בשנת 2019 הוציא את סינגל הבכורה שלו, "Late", יחד עם וידאו קליפ נלווה.
בהמשך הקריירה שלו, החל להקליט מוזיקה באולפן הקלטות. ב-26 באפריל 2019, הוא הוציא את המיני-אלבום הראשון שלו, Pol Granch. בשנת 2020 הוציא את הסינגל "Tengo que calmarme" שנכלל באלבום הבכורה שלו, Tengo que calmarme, שיצא לאור ב-26 ביוני. באותה השנה הוכרז כי ייקח חלק בעונה הרביעית של תוכנית הטלוויזיה הפופולרית "אליטה" של נטפליקס, בה הוא מגלם את פיליפ. העונה שודרה לראשונה ביוני 2021 בנטפליקס.
בשנת 2021 הוציא את "Tiroteo", בהשתתפות מארק סגווי. בהמשך, יצא רמיקס רשמי לשיר בו השתתף ראו אלחנדרו. באותה השנה הוציא את "No pegamos" ו-"Lüky Charm".
דיסקוגרפיה > אלבומי אולפן

2020: Tengo que calmarme
דיסקוגרפיה > מיני-אלבומים

2021: Pol Granch
פילמוגרפיה > טלוויזיה

| שנה | שם | תפקיד | הערות |
| --- | --- | --- | --- |
| 2021 | "אליטה" | פיליפ פלוריאן פון טריזנברג | תפקיד ראשי; 8 פרקים (עונה 4) |
הערות שוליים

↑  Pol Granch, IMDb
↑  POL GRANCH: Disco de Oro para "Te Quiodio" incluido en su álbum debut, Sony Music España, ‏2020-08-21 (ב־European Spanish)
↑  Las mejores actuaciones de Pol Granch el ganador de 'Factor X' 2018, telecinco, ‏2018-07-05 (ב־European Spanish)
↑  LOS40, Pol Granch: “La idea detrás del vídeo de ‘Chocolatito’ me ha servido para liberarme”, LOS40, ‏2020-06-23 (בספרדית)
↑  Pol Granch – Tengo Que Calmarme (2020, CD) (באנגלית), נבדק ב-2021-06-30
↑  Leticia Romero, Todo lo que debes saber sobre la cuarta temporada de Élite, RTVE.es, ‏2021-04-12 (בספרדית)
↑  Conoce a Patrick, Ari, Mencía y Phillipe, los nuevos alumnos de la temporada 4 de 'Élite', FormulaTV (בספרדית)
↑  Marc Seguí, Pol Granch - Tiroteo (Videoclip Oficial), נבדק ב-2021-06-30
↑  Marc Seguí - Tiroteo Remix ft. Rauw Alejandro y Pol Granch (Videoclip Oficial), נבדק ב-2021-06-30
↑  Pol Granch - No Pegamos, נבדק ב-2021-06-30
↑  Pol Granch - Lüky Charm, נבדק ב-2021-06-30
| --- | --- |
בקרת זהויות :  MusicBrainz: cb1ac513-987e-46fa-9272-255ebfb11f87
פדמלון בראון

| פדמלון בראון |
| --- | --- |
 איור של פדמלון בראון
מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: קנגוראים
תת־סדרה:: דמויי-קנגורו
משפחה:: קנגוריים
סוג:: פדמלון
מין:: פדמלון בראון
שם מדעי
 Thylogale browni ‏1887
תחום תפוצה
   נפוץ באופן טבעי   הובא על ידי האדם 

פדמלון בראון (שם מדעי: Thylogale browni; קרוי גם פדמלון ניו-גינאי) הוא מין של וולבי קטן בסוג פדמלון, המצוי בגינאה החדשה ובארכיפלג ביסמרק הסמוך. הוא תואר מדעית בשנת 1887 על ידי הזואולוג האוסטרלי אדוארד פירסון רמזי (אנ') וקרוי על שמו של המיסיונר האנגלי ג'ורג' בראון שפעל באזור אוקיאניה. מין זה הוא הפדמלון הנפוץ ביותר בגינאה החדשה, ודומה למדי למין פדמלון ההרים שבעבר נחשב לתת-מין שלו.
תיאור

פדמלון בראון בעל מאפיינים פיזיים אופיינים לכיסאים ממשפחת הקנגוריים: יש לו מבנה גוף גוצי ועגלגל עם גב קמור, ראש גדול וקצר, ופנים צרות עם עיניים צמודות למדי. האוזניים שלו גדולות ועגולות וזנבו העבה ארוך יחסית לפדמלונים אחרים. רגליו הקדמיות קטנטנות וקצרות, ורגליו האחוריות רחבות וארוכות ומשמשות אותו לקפיצה ולתנועה. הזכר גדול מעט מהנקבה במידות הגוף ושוקל כפליים ממנה: משקל הזכר עד כ-6 קילוגרם, ומשקל הנקבה כ-3 קילוגרם. אורך ראש וגוף הזכר 53–66 סנטימטרים, ואורך ראש וגוף הנקבה 48–56 סנטימטרים; אורך זנב הזכר 36–52 סנטימטרים, ואורך זנב הנקבה 30–42 סנטימטרים.
הפרווה של פדמלון בראון צפופה ועבה, אך היא פחות שעירה וצמרירית מזו של פדמלון ההרים. צבע הפרווה הוא חום-קפה כהה או חום-שחרחר באזור הכתפיים, הגב, ופלג הגוף האחורי, בעוד שבצלעות היא מתבהרת בהדרגה לחאקי, עד לבז'-אפרפר באזור המותניים. החזה, הגרון, הבטן והמפשעה בצבע אפרפר או לבן, ולעיתים קרובות הם בעלי גוון צהבהב או כתמתם. ראשו של פדמלון בראון מתחלק בין המצח והחרטום השחרחרים, לבין הפנים האפרוריות. בנוסף, הלחיים והסנטר בצבע צהבהב או לבנבן. סביב העיניים יש טבעות בהירות. האוזניים שחרחרות בצידן החיצוני ולבנות או ורודות בצידן הפנימי. גפיו, רגליו וזנבו של הפדמלון בצבע חום אפרפר חיוור יחסית לשאר הגוף.
תפוצה וביולוגיה

פדמלון בראון מצוי בעיקר באי גינאה החדשה, בה הוא מאכלס את מרבית צפון ומרכז פפואה, עם גלישה מסוימת לעבר פרובינציית פפואה האינדונזית. פדמלון זה נפוץ גם באיים הבאים בארכיפלג ביסמרק: בריטניה החדשה, אירלנד החדשה, בגבג ואומבוי, אליהם הובא ככל הנראה על ידי האדם עוד לפני הספירה. אוכלוסייה נוספת הייתה קיימת על האי יאפן האינדונזי, אולם היא נכחדה ככל הנראה.
בית הגידול של פדמלון בראון מורכב מיערות גשם טרופיים בשפלות וברכסי ההרים עד לרום 3,200 מטר מעל פני הים, והוא מצוי גם בסוואנות גשומות טרופיות, כרי דשא אלפינים, ביצות ויערות גדותיים לאורך הנהרות.
בניגוד לבעלי חיים רבים, פדמלוני בראון חיים היטב גם ביערות עם הפרעה אנושית תדירה, בשל השפע הרב של כיסי עשב המהווים את עיקר מזונם. פדמלון בראון חי בגפו להוציא את עונת הרבייה, והוא ככל הנראה פעיל לילה. מעבר לכך אין מידע נוסף אודות האקולוגיה של המין, וסביר להניח שהיא דומה במובנים רבים לזו של מיני פדמלונים אחרים. לאחר תקופת היריון קצרה הנקבה ממליטה גור אחד בדרך כלל, והוא שוהה כחצי שנה בכיס שלה בטרם יעזוב אותו לצמיתות.
מצב שימור

פדמלון בראון מסווג על ידי הרשימה האדומה של IUCN במצב השימור פגיע (VU), בגלל ירידה מתמשכת באוכלוסייה בעשורים האחרונים של המאה ה-20 ובעשור הראשון של המאה ה-21, שמוערכת בשיעור של 30% מגודלה הכללי.
האיום העיקרי על פדמלון בראון הוא הציד למזון על ידי הילידים הפפואנים שנעשה בסיוע של כלבי ציד. לעוצמת ושכיחות הציד יש השפעות מרחיקות לכת על הפדמלונים, כאשר סביב הכפרים והערים הם נדירים ביותר. מאידך, הפסקת השריפות המסורתיות על ידי הילידים בתחומי היערות שיצרו קרחות יער קטנות, הובילו לדילול בית הגידול של הפדמלון והקשו עליו למצוא כיסי עשב נמוך שהיוו מקור מזון חשוב עבורו.
פדמלון בראון מצוי במספר אזורים מוגנים, הבולט שבהם הוא אזור השימור YUS בחצי האי הואון שהוקם במקור עבור קנגורו אילני הואון.
הערות שוליים

↑  פדמלון בראון באתר הרשימה האדומה של IUCN
| קנגוריים |
| --- | --- | --- |
| וולביים ארנביים מפוספסים | וולביים ארנביים מפוספסים |  |
| וולבי ארנבי מפוספס | וולבי ארנבי מפוספס (סוג ומין יחיד) |   |
| קנגורים | קנגורים |   |
| קנגורו | קנגורו אפור מזרחי • קנגורו אפור מערבי • קנגורו אדום • וולארו האנטילופה • וולארו מצוי • וולארו שחור • וולבי אגיל • וולבי שחור-פס • וולבי טמר • וולבי סבך מערבי • וולבי פרמה • וולבי זנב-שוט • וולבי אדום-צוואר |   |
| קנגורו אילני | קנגורו אילני אפרורי • קנגורו אילני לומהולץ • קנגורו אילני בנט • קנגורו אילני דובי • קנגורו אילני הואון • קנגורו אילני דוריה • קנגורו אילני סרי • קנגורו אילני גודפלו • קנגורו אילני עטוי-זהב • קנגורו אילני שפלתי • קנגורו אילני הוזר • קנגורו אילני וונדיוואי • איפולה • דינגיסו • טנקיל |   |
| וולבי הצבי | וולבי צבי שחור • וולבי צבי לבן-פס • וולבי צבי אפור • וולבי צבי חום |   |
| וולבי יערוני | וולבי יערוני מקלאי • וולבי יערוני זוטר |   |
| וולבי ארנבי | וולבי ארנבי ממושקף • וולבי ארנבי אדמוני |   |
| וולבי זנב-מסמר | וולבי זנב-מסמר מרוסן • וולבי זנב-מסמר צפוני |   |
| וולבי הסלע | וולבי סלע קצר-אוזן • וולבי סלע וילקינס • וולבי סלע פרוסרפיני • וולבי סלע רוטשילד • וולבי סלע צהוב-רגל • וולבי סלע אלייד • וולבי סלע כף-יורק • וולבי סלע גודמן • וולבי סלע הרברט • וולבי סלע חדגוני • וולבי סלע שחור-צד • וולבי סלע מאריבה • וולבי סלע זנב-מברשת • וולבי סלע סגול-צוואר • וולבי סלע שרמן • מונג'ון • נברלק |   |
| פדמלון | פדמלון טסמני • פדמלון בראון • פדמלון כהה • פדמלון קלבי • פדמלון ההרים • פדמלון אדום-רגל • פדמלון אדום-צוואר |   |
| וולבי ביצות | וולבי ביצות (סוג ומין יחיד) |   |
| קווקה | קווקה (סוג ומין יחיד) |   |
עולמה של סוזי וונג

| --- | --- |
כרזת הסרט
כרזת הסרט
 מבוסס על:  מחזה של פול אוסבורן
 בימוי:  ריצ'רד קוויין 
 הופק בידי:  ריי סטארק 
 תסריט:  ג'ון פטריק 
 עריכה:  ברט בייטס 
 שחקנים ראשיים:  ויליאם הולדן ננסי קוואן סילביה סימס מייקל ווילדינג
 מוזיקה:  ג'ורג' דונינג 
 צילום:  ג'פרי אנסוורת' 
 מדינה:  ארצות הברית, הממלכה המאוחדת 
 חברה מפיצה:  פרמאונט, נטפליקס 
 שיטת הפצה:  וידאו על פי דרישה 
 הקרנת בכורה:  10 בנובמבר 1960
 משך הקרנה:  126 דק' 
 שפת הסרט:  אנגלית 
 סוגה:  סרט רומנטי, סרט דרמה 
 הכנסות:  7,300,000 דולר
 דף הסרט ב־IMDb
 
עולמה של סוזי וונג (באנגלית: The World of Suzie Wong) הוא סרט קולנוע אמריקאי-בריטי משנת 1960 עם ויליאם הולדן וננסי קוואן (אנ') בתפקידים הראשיים.
התסריט מבוסס על מחזה בשם זה מאת פול אוסבורן שהוצג בהצלחה בברודוויי ב-1957 עם ויליאם שטנר ופרנס נויאן בתפקידים הראשיים. המחזה מבוסס על רומן בשם זה מאת ריצ'רד מייסון.
זאת הייתה הופעת הבכורה של ננסי קוואן בקולנוע. היא קבלה תפקיד ראשי בסרט בלי כל ניסיון או פרסום בקולנוע. על משחקה בסרט הייתה מועמדת לפרס גלובוס הזהב לשחקנית הטובה ביותר - סרט דרמה.
ג'ורג' דאנינג היה מועמד לפרס גלובוס הזהב לפסקול המקורי הטוב ביותר.
הסרט צולם בהונג קונג והוא מתאר קשר רומנטי בין גבר אמריקאי מבוגר ליצאנית סינית צעירה.
תקציר העלילה

רוברט לומקס (ויליאם הולדן) הוא אדריכל אמריקאי בשנות ה-40 לחייו שהרגיש צורך לעשות הפסקה בעבודתו;  הוא מגיע להונג קונג לשנה ומתמסר שם לתחביבו - ציור. הוא עולה על המעבורת לאי הונג קונג ומתחיל לצייר אנשים. הוא מתרכז בבחורה צעירה ובשיחה אתה הוא אומרת ששמה מאי-לינג, אביה איש עשיר והיא עומדת לטוס לארצות הברית כדי להתחתן עם סיני עשיר וכי היא עדיין בתולה.
לומקס שוכר חדר במלון ברובע עני כדי לחסוך בהוצאות. כאשר הוא יורד לבר הוא רואה שם בחורות צעירות מתגפפות ורוקדות עם חיילים ומלחים אמריקאים ובריטים. הוא מבחין במאי לינג ונפגש איתה. בתחילה היא מתכחשת לפגישתם על המעבורת אבל לאחר מכן היא מודה בכך ומגלה ששמה האמיתי הוא סוזי וונג (ננסי קוואן), כי אין לה אבא עשיר וכי היא מתפרנסת מגיל 10 מיחסים עם גברים.
לומקס מתרשם מיופייה ומבקש ממנה להיות דוגמנית לציוריו. כאשר מתקיף אותה אחד המלחים ופוצע אותה בפנים הוא מכה ומסלק אותו. סוזי אומרת לחברותיה כי לומקס הכה אותה כי כל גבר נחשב צריך להכות את בת זוגו...
לומקס נפגש עם מנהל הבנק או'ניל (רוברט נייסמית') כדי לפתוח שם חשבון ופוגש שם את בתו קיי (סילביה סימס) שמתאהבת בו. היא מבטיחה לעזור למכור את תמונותיו בלונדון. אוניל מזמין אותו לביתו, שם הוא נפגש בבן מרלו (מייקל וילדינג), מבקר קבוע במלון של לומקס. בן נמצא בפירוד עם אשתו ומבקש מלומקס שיסדר לו את סוזי כבת זוג. היא מסכימה והם מבלים במסעדות ובטיולים עד שהוא מתפייס עם אשתו.
לומקס תוהה להיכן נעלמת סוזי כל פעם. הוא עוקב אחריה ומגיע לשכונת עוני שם הוא מגלה כי יש לה תינוק והוא מקבל את התינוק באהבה. מצבו הכספי גרוע וסוזי מבקשת לעזור לו על ידי חזרה לזנות. לומקס מסרב, הם רבים וסוזי בורחת. הוא מחפש אותה בכל העיר בגשם שוטף ולבסוף מוצא אותה בכניסה למלון. היא מבקשת ממנו להגיע איתה למקום מגוריה. הם מגיעים ומתברר שהיה שם שיטפון ומפולת והתינוק נהרג.
הם עורכים טקס אזכרה במקדש ולאחריו מבקש ממנה לומקס להתחתן איתה והיא מסכימה.
צוות השחקנים

| שם השחקן/ית | שם הדמות | הערות |
| --- | --- | --- |
| ויליאם הולדן | רוברט לומקס | ארכיטקט/צייר |
| ננסי קוואן | סוזי וונג | יצאנית |
| מייקל וילדינג | בן מלרו | מאהב זמני של סוזי |
| לורנס נייסמית' | או'ניל | מנהל בנק |
| סילביה סימס | קיי או'ניל | בתו של אוניל |
עולמו של ויין

| --- | --- |

 מבוסס על:  Wayne's World 
 בימוי:  פנלופה ספריס 
 הופק בידי:  הוק קוץ' לורן מייקלס
 תסריט:  מייק מאיירס בוני טרנר טרי טרנר
 עריכה:  מלקולם קמפבל 
 שחקנים ראשיים:  מייק מאיירס דיינה קארווי רוב לאו טיה קררה לארה פלין בויל
 מוזיקה:  פיטר רובינסון 
 צילום:  תיאו ואן דה סנדה 
 מדינה:  ארצות הברית 
 חברת הפקה:  NBC, פרמאונט 
 חברה מפיצה:  פרמאונט פיקצ'רס
 שיטת הפצה:  וידאו על פי דרישה 
 הקרנת בכורה:  14 בפברואר 1992
 משך הקרנה:  95 דקות
 שפת הסרט:  אנגלית 
 סוגה:  סרט חבר'ה, סרט קומדיה, סרט מוזיקלי 
 תקציב:  20,000,000$
 הכנסות באתר מוג'ו:   waynesworld
 פרסים:  פרס הסרטים של ה-MTV לצמד הטוב ביותר על המסך (מייק מאיירס, דיינה קארווי) 
 סרט הבא:  עולמו של ויין 2 
 דף הסרט ב־IMDb
 
עולמו של ויין (באנגלית: Wayne's World) הוא סרט אמריקאי משנת 1992 בבימויה של פנלופה ספיריס, בכיכובם של מייק מאיירס ודיינה קארווי. הסרט הוא הראשון מבין צמד סרטי קומדיה אשר הפכו לסרטי פולחן בתחילת שנות ה-90.
עלילה

ויין קמפבל (מייק מאיירס) וגארת' אלגאר (דיינה קארווי) הם שני חברים טובים אשר אוהבים לבלות את זמנם הפנוי בהוקי-רחוב, בנגינה בגיטרה, בישיבה בחנות הדונאטס המקומית, ובניסיונות לחמוק מחברתו לשעבר של ויין. השניים כותבים ומנחים תוכנית טלוויזיה לצעירים בערוץ הכבלים המקומי - עולמו של ויין.
בנג'מין קיין (רוב לאו) הוא מפיק טלוויזיה ואיש עסקים שמעוניין לקנות את התוכנית ומצליח לפתות את ויין וגארת'. התוכנית, בהפקה החדשה, משנה את פניה על מנת להפוך אותה לקורצת יותר למפרסמים פוטנציאלים, אך הצמד המטורף אינו מתיישר עם הציפיות. במהלך הסרט, מתאהב ויין בקסנדרה (טיה קררה), ובנג'מין מנסה לפגוע גם במערכת היחסים ביניהם.
לסרט שלוש סיומות שונות אשר ויין מתנגד לשתי הראשונות ומשנה אותן בעזרת "סיום הסקובי-דו". בסיום הראשון והשני של הסרט, הסוף הוא "עצוב", ויין מפסיד, ובנג'מין זוכה בכל. בסיום השלישי, הסוף הוא "מגה-שמח", שבו, בנוסף לכל הדברים המשמחים שניתן לתאר, מתגלה גם שבנג'מין הוא בעצם זקן מרושע בתחפושת.
על הסרט

מקורן של חלק מדמויות הסרט בסדרת הטלוויזיה סאטרדיי נייט לייב, לאחר שיצא הסרט לאקרנים הוא זכה לאהדה רבה על תיאוריו את הדור הצעיר של סוף שנות ה-80 ותחילת שנות ה-90. אחת הסצנות המפורסמות כוללת את חבורתו של ויין שרה את "רפסודיה בוהמית" של להקת קווין, ומיטיבה לתאר את רוח השטות שבסרט.
מעט יותר משנה לאחר הקרנת הבכורה של "עולמו של ויין" יצא לבתי הקולנוע סרט ההמשך, "עולמו של ויין 2".
עולמה של סופי

| --- | --- |

 מידע כללי
 מאת:  יוסטיין גורדר
 שפת המקור:  נורווגית
 סוגה:  רומן 
 נושא:  היסטוריה של הפילוסופיה 
 הוצאה
 תאריך הוצאה:  1991
 מספר עמודים:  448
 הוצאה בעברית
 הוצאה:  הוצאת שוקן
 תאריך:  1996
 תרגום:  דן דאור
 
עולמה של סופי - רומן על תולדות הפילוסופיה (בנורווגית: Sofies verden) הוא ספרו של הסופר הנורווגי יוסטיין גורדר אשר יצא לאור לראשונה בנורווגית בשנת 1991. הספר מספר על סופי, ילדה נורווגית שאביה הוא רב חובל על מכלית נפט, נשלחים אליה מכתבים המספרים על ילדה ושמה הילדה שאביה משרת בלבנון בכוחות האו"ם. במכתבים סופי לומדת פילוסופיה ממורה מסתורי, באופן שיטתי וכרונולוגי מן הפילוסופים של יוון העתיקה ועד המאה ה-20.
הספר זכה להצלחה רבה בעולם כולו, לביקורות חיוביות ולאזכורים בספרות ובתרבות, כמו גם לעיבוד קולנועי ולמשחק מחשב. הספר תורגם לחמישים ושלוש שפות, בהן עברית. בעולם מצויים עשרים וששה מיליון עותקים מודפסים של הספר, שלושה מיליון מהם נמכרו בגרמניה לבדה.
עלילה

הספר מספר על ילדה בשם סופי אמונדסן, אשר יום אחד מתחילה לקבל מכתבים מכותב אלמוני, המתארים את תולדות הפילוסופיה. הנושא שובה את ליבה של סופי והיא קוראת את המכתבים בשקיקה. במקביל היא מתחילה לקבל מכתבים ואיגרות מסרן בכוח האו"ם הנורווגי בלבנון, הממוענים לילדה שאינה מכירה בשם הילדה. סופי עוברת מסע ארוך. בתחילה הקורס כולו מתנהל במכתבים, (גם סופי כותבת לאלברט הפילוסוף) אך עם תחילת הלימודים בימי הביניים הם נפגשים וממשיכים את הלימודים פנים מול פנים. אלברט מעביר לסופי שיעור ארוך בהיסטוריה של התפתחות הפילוסופיה, והתפתחות הרעיונות מיוון העתיקה דרך ימי הבניים, פילוסופיה חדשה, ועד לעמנואל קנט, פרויד ודרווין. במקביל ללימודים אלברט עובד על "תוכנית סודית" הקשורה למכתבים שסופי מקבלת מרב הסרן.
כאשר אלברט מלמד את סופי על ברקלי, הוא מגלה לסופי כי כל העולם שלה הוא ספר שנשלח מאביה של הילדה מולר קנאג כמתנה. אביה של מולר קנאג רצה לשמח אותה ולכן כתב לה ספר על פילוסופיה שמשלב עלילה ובתוכו המכתבים שלו אליה. בשלב הזה העלילה מתפצלת לשניים, ואנחנו קוראים על הילדה מולר קנאג ועל המתנה שקיבלה ליום הולדתה. במקביל אנחנו קוראים על סופי ואלברט שמגלים שכל עולמה של סופי הוא בדיוני ומחליטים לפעול על מנת לברוח מהסוף של הסיפור. הדבר הראשון שעליהם לעשות על מנת לברוח הוא לסיים את הקורס בפילוסופיה, אז הם ממשיכים מברקלי הלאה עד לעידן המודרני.
ביחד עם הפילוסוף הם משנים את תפנית העלילה וקופצים מהסוף של הספר דרך תוכנית שהם רוקמים להתחמקות מהגורל (שהוא סוף הספר). לבסוף הם יוצאים מעולם הדמיון ועוברים לעולם האמיתי כמעין רוחות רפאים, שם הם מצליחים להזיז את הסירה של האבא של מולר קנאג כדי לשוט בה. בסיום מולר קנאג שואלת את עצמה איך הסירה השתחררה וחושבת בצחוק שזוהי ודאי סופי מהספר שהיא מחזיקה בידה.
ביקורות

הספר זכה ב"פרס הביקורת הנורווגי" ובפרס "הדוכן הקטן" (Bancarellino) באיטליה (1995). הספר הופיע ברשימת רבי המכר בדנמרק, שוודיה, גרמניה ואיטליה.
העיתון דר שפיגל הגרמני הישווה אותו לספר "שם הוורד". עיתון "פרנקפורטה אלגמיינה צייטונג" שיבח את הסופר כ"מלך" ההארה האירופאית.
עוזי מאירי

| --- | --- |
אין תמונה חופשית
 לידה:  11 בנובמבר 1940 (בן 83) ישראל
 עיסוק:  זמר
 סוגה:  זמר עברי
 חברת תקליטים:  "ישראדיסק"
 
עוזי מאירי (נולד ב-11 בנובמבר 1940) הוא זמר ישראלי. מהבולטים במבצעי שירי ארץ ישראל. מהבולטים בזמרי ההתיישבות העובדת. זכה לכינוי "המושבניק המזמר".
ביוגרפיה

עוזי מאירי, יליד הארץ, בוגר "בית הספר החקלאי כדורי", נמנה עם דור המייסדים של מושב רם און שבחבל תענך השייך למועצה אזורית הגלבוע. במושב שבצפון הארץ בו גר עם משפחתו הצעירה הקים משק חקלאי שכלל בין היתר לול עם תרנגולי הודו.
בתחילת שנות השבעים התפרסם לראשונה כחבר ההרכב "שומבצל" שהופיע ברחבי הארץ.
פרסומו הגדול הגיע בשנת 1972 כשנטל חלק במופע "ניחוחי חציר" ששודר בטלוויזיה
והביא משיריהם של יוצרי ומבצעי ההתיישבות העובדת.
בעקבות אותו המופע הוזמן מאירי להשתתף במופעים רבים, בפסטיבלי הזמר של התקופה ובתוכניות רדיו וטלוויזיה רבות.
במקביל הקליט שירים חדשים כמו גם רבים משירי ארץ ישראל הישנה והטובה המושמעים עד היום בביצועו.
במשך שנים רבות חילק את זמנו בין עבודת המשק במושב בימים ובין הופעות בכל רחבי הארץ בערבים.
בשלב מסוים פרש מפעילות סדירה בשדה הזמר וחזר להיות מושבניק ב"משרה מלאה".
מופעים

בעקבות החשיפה לה זכה מאירי במופע "ניחוחי חציר" הוא הוזמן בשנת 1972 להיות חבר ב"חבורת בימות"
שהעלתה מופע משיריה של נעמי שמר .
במופע שזכה להצלחה גדולה קצר מאירי שבחים
על ביצועו לשירה של שמר "שנינו מאותו הכפר".
בשנים הבאות הופיע במופעים רבים, גדולים וקטנים.
מופע בולט במיוחד היה המופע "אנחנו שרים לך" שהתקיים במוצאי יום העצמאות בשנת 1975
במקום פסטיבל הזמר והפזמון וכלל שירים ותיקים בעיקר מתקופת העליות הראשונות.